Document ID: 32005D0931

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Δεκεμβρίου 2005
για την απαλλαγή της Φινλανδίας και της Σουηδίας από την υποχρέωση εφαρμογής της οδηγίας 68/193/ΕΟΚ του Συμβουλίου περί εμπορίας υλικών αγενούς πολλαπλασιασμού της αμπέλου
[κοινοποιηθείσα υπό τον αριθμό Ε(2005) 5469]
(Τα κείμενα στη φινλανδική και σουηδική γλώσσα είναι τα μόνα αυθεντικά)
(2005/931/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 68/193/ΕΟΚ του Συμβουλίου, της 9ης Απριλίου 1968, περί εμπορίας υλικών αγενούς πολλαπλασιασμού της αμπέλου (1), και ιδίως το άρθρο 18α,
τις αιτήσεις που υποβλήθηκαν από τη Φινλανδία και τη Σουηδία,
Εκτιμώντας τα ακόλουθα:
(1)
Με την οδηγία 68/193/ΕΟΚ θεσπίζονται ορισμένες διατάξεις για την εμπορία πολλαπλασιαστικών υλικών της αμπέλου. Η οδηγία αυτή προβλέπει επίσης ότι, υπό ορισμένες προϋποθέσεις, τα κράτη μέλη μπορούν να απαλλαγούν πλήρως ή μερικώς από την υποχρέωση εφαρμογής της εν λόγω οδηγίας.
(2)
Τα πολλαπλασιαστικά υλικά της αμπέλου κατά κανόνα δεν αναπαράγονται ούτε διατίθενται στο εμπόριο στη Φινλανδία και τη Σουηδία. Επιπλέον, η καλλιέργεια της αμπέλου είναι ήσσονος οικονομικής σημασίας στις προαναφερόμενες χώρες.
(3)
Εφόσον οι προϋποθέσεις αυτές ισχύουν, τα εν λόγω κράτη μέλη πρέπει να απαλλαγούν από την υποχρέωση εφαρμογής των διατάξεων της οδηγίας 68/193/ΕΟΚ όσον αφορά τα οικεία υλικά.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Φινλανδία και η Σουηδία απαλλάσσονται με την παρούσα από την υποχρέωση εφαρμογής της οδηγίας 68/193/ΕΟΚ, εξαιρουμένων του άρθρου 12 παράγραφος 1 και του άρθρου 12α.
Άρθρο 2
Η παρούσα απόφαση απευθύνεται στη Δημοκρατία της Φινλανδίας και στο Βασίλειο της Σουηδίας.
Βρυξέλλες, 21 Δεκεμβρίου 2005.

Labels: 3
18
6